Author: user
Company: none

Informácia o plánovaných summitoch a hlavných stykových aktivitách ústavných činiteľov SR počas slovenského predsedníctva vo Vyšehradskej skupine - V4
(1.	júl 2010 – 30. jún 2011)

Slovenská republika predsedá Vyšehradskej skupine (V4) v období 1. júl 2010 – 30. jún 2011. SR prevzala predsedníctvo od Maďarska na summite predsedov vlád štátov V4 20. júla 2010 v Budapešti. Na tomto summite bol schválený návrh programu súčasného slovenského predsedníctva V4. Súčasťou programu je aj plán hlavných stykových akcií na úrovni predsedov vlád a ministrov zahraničných vecí a tiež návrhy/predpokladané stretnutia na úrovni prezidentov a predsedov parlamentov krajín V4. Plán stykových aktivít je priebežne aktualizovaný a dopĺňaný a jeho súčasný stav je nasledovný: 
1)	Úroveň prezidentov krajín V4 

Dátum | Miesto | Účasť | Obsah rokovaní | Poznámka

5.-6.november 2010

Karlovy Vary,
Česká republika

Prezidenti V4

V4 spolupráca

Rotácia a miesto summitov je dohodnuté na základe osobitnej dohody

2)	Úroveň predsedov parlamentov 

Dátum | Miesto | Účasť | Obsah rokovaní | Poznámka

30. september – 1. október 2010

Častá-Papiernička a na hrade Červený Kameň,
Slovenská republika

Predsedovia parlamentov krajín V4

V4 spolupráca

Rotácia a miesto summitov je dohodnuté na základe osobitnej dohody

3)	Úroveň predsedov vlád V4 

Dátum | Miesto | Účasť | Obsah rokovaní | Poznámka
2.pol. decembra 2010/ 2.pol. januára 2011 | Slovenská republika (miesto bude upresnené neskôr) | Predsedovia vlád krajín V4 | V4 spolupráca | Plánované stretnutie v rámci programu slovenského predsedníctva vo V4 na pozvanie slovenskej strany
Jún 2011 | Slovenská republika (miesto bude upresnené neskôr) | Predsedovia vlád krajín V4 | V4 spolupráca | Plánované stretnutie v rámci programu slovenského predsedníctva vo V4 na pozvanie slovenskej strany

Pred summitmi Rady EÚ (upresní sa neskôr)

Brusel,
Belgické kráľovstvo

pravidelné pracovné stretnutia predsedov vlád V4 pred summitmi Rady EÚ

EÚ agenda

z iniciatívy a na pozvanie predsedníčky vlády SR I. Radičovej

16. september 2010

Brusel,
Belgické kráľovstvo

Predsedovia vlád krajín V4 pred mimoriadnym summitom EÚ

1. Vzťahy EÚ so strategickými partnermi 
2. Osobitná skupina na vysokej úrovni pre posilnenie hospodárskeho riadenia

Na pozvanie predsedníčky vlády SR I. Radičovej v zmysle dohody premiérov V4

3.1. Pravidelný summit predsedov vlád V4 by sa mal uskutočniť v závislosti od dohody predsedov vlád  v rámcovom termíne 2. polovica decembra 2010/ 2. polovica januára 2011. V rámci summitu by sa mala uskutočniť medzinárodná odborná konferencia venovaná aktuálnym hospodárskym a sociálnym výzvam štátov V4, regionálnej kooperácii a hľadaniu spoločných riešení problémov vyšehradského regiónu, ktorej uskutočnenie navrhla predsedníčka vlády SR I. Radičová na summite V4 20.7. t.r. v Budapešti. Termín summitu však možno zosúladiť aj s otvorením osláv 20. výročia vzniku Vyšehradskej skupiny (15. február). Súčasťou summitu by mohlo byť stretnutie s predsedníčkou vlády NSR A. Merkelovou, na ktoré ju aj v súvislosti s 20. výročím založenia V4 pozvala predsedníčka vlády SR I. Radičová počas oficiálnej návštevy NSR 25. augusta t.r. 
3.2. Pravidelný summit predsedov vlád V4 v júni 2011 v SR, organizovaný na záver predsedníctva SR vo V4, kedy ročné predsedníctvo vo V4 prevezme Česká republika. Hlavnými štandardnými bodmi summitu by malo byť vyhodnotenie predsedníctva SR vo V4 a schválenie programu českého predsedníctva.  
3.3. Z iniciatívy a na pozvanie predsedníčky vlády SR I. Radičovej sa budú konať pravidelné pracovné stretnutia predsedov vlád V4 pred summitmi Rady EÚ. Najbližšie stretnutie vo forme pracovných raňajok sa uskutoční v Bruseli 16. septembra 2010 s nasledovnou agendou mimoriadneho Európskeho summitu: 1. Vzťahy EÚ so strategickými partnermi a 2. Osobitná skupina na vysokej úrovni pre posilnenie hospodárskeho riadenia (Task Force on Economic Governance). Ďalšie pracovné stretnutie premiérov by sa mohlo uskutočniť pred pravidelným summitom EÚ plánovaným 28.-29. októbra 2010 v Bruseli.
4)Úroveň ministrov zahraničných vecí krajín V4 

Dátum | Miesto | Účasť | Obsah rokovaní | Poznámka

14. september 2010

Bratislava,
Slovenská republika

Pracovné stretnutie ministrov zahraničných vecí V4

1. Nová finančná perspektíva 2014-2020
2. Transatlantické vzťahy 
3. Protiraketová obrana
4. Činnosť národnej zahraničnej služby V4

Plánované stretnutie v rámci programu slovenského predsedníctva vo V4 na pozvanie slovenskej strany

22. október 2010

Bratislava,
Slovenská republika

Neformálne rozšírené stretnutie ministrov zahraničných vecí krajín V4, krajín západného Balkánu, Belgicka ako predsedníckej krajiny EÚ a Európskej komisie

Podpora stabilizácie a európskej/euro-atlantickej integrácie regiónu západného Balkánu

Plánované stretnutie v rámci programu slovenského predsedníctva vo V4 na pozvanie slovenskej strany

predbežný termín marec 2011 | Slovenská republika (miesto bude upresnené neskôr) | Rozšírené stretnutie ministrov zahraničných vecí krajín V4, krajín Východného partnerstva, pobaltských štátov, predstaviteľov predsedníckej krajiny EÚ a Európskej komisie | Východné partnerstvo | Plánované stretnutie v rámci programu slovenského predsedníctva vo V4 na pozvanie slovenskej strany

1. pol. februára 2011 (presný termín bude upresnený)

Brusel,
Belgické kráľovstvo

Ministri zahraničných vecí krajín V4

Panelová diskusia pri príležitosti 20. výročia vzniku V4

Plánované podujatie v rámci programu slovenského predsedníctva vo V4 na pozvanie slovenskej strany

Termín stretnutia bude upresnený neskôr | slovensko-maďarské pohraničie (miesto bude upresnené neskôr) | Ministri zahraničných vecí krajín V4 | V4 spolupráca, 20. výročie vzniku V4 | Z iniciatívy ministra ZV ČR K.Schwarzenberga
4.1. V rámci medzinárodnej bezpečnostnej konferencii Globsec sa v Bratislave 14. septembra 2010 uskutoční pracovné stretnutie ministrov zahraničných vecí V4 s nasledovnou agendou: 1. Príprava V4 na rokovania o revízii rozpočtu a novej finančnej perspektíve 2014-2020, 2. Transatlantické vzťahy – rok po otvorenom liste intelektuálov SVE prezidentovi USA B. Obamovi, 3. Protiraketová obrana v kontexte nových dohôd USA s ČR a PR, 4. Činnosť národnej zahraničnej služby v čase finančných reštrikcií, vrátane vyhodnotenia spolupráce V4 pri využití diplomatickej siete a v oblasti konzulárnej a vízovej podpory. 
4.2. Neformálne rozšírené stretnutie ministrov zahraničných vecí krajín V4, krajín západného Balkánu, Belgicka ako predsedníckej krajiny EÚ a Európskej komisie dňa 22.10.2010 v Bratislave bude venované podpore stabilizácie a európskej/euro-atlantickej integrácie regiónu západného Balkánu. Stretnutiu bude predchádzať medzinárodná odborná konferencia (21.10. t.r.) zameraná na koordináciu a spoluprácu V4/EÚ v oblasti stabilizácie a podpory európskej perspektívy regiónu ZB, vrátane súčinnosti V4 v oblasti oficiálnej rozvojovej pomoci (ODA) pre krajiny ZB. 
4.3. Na jar 2011 (predbežný rámcový termín marec) sa uskutoční rozšírené stretnutie ministrov zahraničných vecí krajín V4, krajín Východného partnerstva, pobaltských štátov, predstaviteľov predsedníckej krajiny EÚ a Európskej komisie venované Východnému partnerstvu (bližšie obsahové zameranie podujatia bude konkretizované na jeseň roku 2010). Ako špeciálny hosť by sa ho tiež zúčastnil minister zahraničných vecí G. Westerwelle, ktorého počas svojej návštevy v Berlíne dňa 29.7.2010 pozval minister ZV SR M. Dzurinda na návštevu Slovenska a stretnutie ministrov ZV vo formáte V4+Nemecko v Bratislave 
4.4. V súlade s programom predsedníctva SR vo Vyšehradskej skupine pri príležitosti 20. výročia vzniku V4 (15. február 2011) sa v Bruseli v prvej polovici februára 2011 v rámci osláv uskutoční panelová diskusia ministrov zahraničných vecí V4.
4.5. Počas oficiálnej návštevy ministra ZV SR M. Dzurindu v ČR v júli t.r. minister ZV ČR K.Schwarzenberg navrhol usporiadať spoločné symbolické podujatie za účasti ministrov ZV V4 k 20. výročiu V4 v slovensko-maďarskom pohraničí. Tento námet bude rozpracovaný v nasledovnom období. 
5.)	Úroveň ministrov/členov vlády krajín V4
Na základe poskytnutých údajov z príslušných rezortov vlády SR sú predbežne plánované, resp. predpokladané nasledovné pracovné stretnutia a schôdzky ministrov rezortov štátov V4:

Dátum | Miesto | Účasť | Obsah rokovaní | Poznámka
4.Q/2010 | Slovenská republika (návrh) | Neformálne stretnutie ministrov V4+ Rumunska, Bulharska, Slovinska | Správa o súdržnosti a príprava na neformálne ministerské stretnutie organizované belgickým predsedníctvom EÚ | Miesto a čas realizácie stretnutia budú upresnené neskôr
4. Q/2010 | Slovenská republika (návrh) | Stretnutie ministrov pôdohospodárstva krajín V4+ Bulharsko a Rumunsko | Aktuálne otázky Spoločnej poľnohospodárskej politiky EÚ | Miesto a čas realizácie stretnutia budú upresnené neskôr
1. pol./2011 | Slovenská republika | •	Stretnutie ministrov kultúry V4 | V4 spolupráca a koordinácia postupu v EÚ | Miesto a čas realizácie stretnutia budú upresnené neskôr
1. pol./2011 | Slovenská republika | •	Stretnutie ministrov životného prostredia štátov V4 | V4 spolupráca a koordinácia postupu v EÚ | Miesto a čas realizácie stretnutia budú upresnené neskôr
február 2011 (návrh) | Slovenská republika | Ministerské stretnutie V4 + Rumunska, Bulharska, Slovinska | •	Budúcnosť politiky súdržnosti EÚ | Miesto a čas realizácie stretnutia budú upresnené neskôr
marec 2011 (návrh) | Slovenská republika | Stretnutie ministrov zdravotníctva V4 | •	V4 spolupráca | Miesto a čas realizácie stretnutia budú upresnené neskôr
4.Q/2010 | Slovenská republika | Stretnutie ministrov dopravy V4 | •	V4 spolupráca | Miesto a čas realizácie stretnutia budú upresnené neskôr
2.Q/2011 | Slovenská republika | Stretnutie ministrov obrany V4 | •	V4 spolupráca | Miesto a čas realizácie stretnutia budú upresnené neskôr